**MUSTVEE RAAMATUKOGUS PAKUTAVAD TEENUSED**

* **Väljaannete kohalkasutus**
* **Väljaannete kojulaenutus**
* **Avalikule teabele üldkasutatava andmesidevõrgu kaudu juurdepääsu võimaldamine**
* **WiFi**
* **E- teenused**

**Elektronkataloog RIKS**

 **Pikendamine ja reserveerimine RIKSWEBis**

 **E- ajakirjanduse lugemine**

* **Erivajadustega lugejate teenindamine**

 **Koduteenindus**

 **Ratastoolis lugeja teenindamine raamatukogus**

* **Tagastuskast**
* **Laenutusjärjekorda panemine**
* **Infoteenindus**
* **RVL teenus lugejatele**
* **Kasutajakoolituste korraldamine**
* **Meeldetuletuste saatmine võlgnevuste, laenutustähtaja aegumise ja reserveeringute kohta**
* **Laenutustähtaja pikendamine**
* **Paljundamine**
* **Skaneerimine, salvestamine ja e-postiga saatmine**
* **Printimine**
* **Fotode suurendamine ja vähendamine**
* **Nutiseadmete laadimine**
* **Arvutite töökohad**
* **Lauamängude kohalkasutamine**
* **Giiditeenus. Turismiinfopunkt**
* **Maakonnaajalehe Voorema kuulutuste vastuvõtmine ja edastamine**
* **Lugemisabivahendite kasutamine**
* **Veekeetja ja samovari kasutamine**
* **Spordivahendite kasutamine**

**Spordivahendite laenutamine**

**Spordivahendite kasutamine kohapeal**

* **Lastele pakutavad teenused**
* **Muinasjutupark koos mänguväljakuga linna elanikele ja külalistele**

**Väljaanete kohalkasutus**

Kõikide väljaannetega saab tutvuda raamatukogus kohapeal lugemissaalis. Jooksva kuu ajakirjad on kasutamiseks kohapeal. Koju laenutatakse eelmise päeva ja vanemaid ajalehti.

**Väljaannete kojulaenutus**

Laenutähtaeg on raamatutel 28 päeva, ajakirjadel ja ajalehtedel ning eraldi CD-plaatidel 14 päeva. Koju laenutatakse helisalvestusi nt muusika CDd, kui nende levitamise algusest on möödas neli kuud (Autoriõiguse seadus § 133, lõige 2) ning Eesti televisiooni ja Tallinnfilmi salvestisi.

**Avalikule teabele üldkasutatava andmesidevõrgu kaudu juurdepääsu võimaldamine**

Raamatukogu külastajatel on võimalik kasutada kahte arvutit. Interneti kasutamiseks peab kaasas olema kas raamatukogu lugejapilet või isikut tõendav pildiga dokument. Arvutitel on olemas ID-kaardi lugeja ja kõrvaklapid. Ühest arvutist on võimalik teha väljaprinte. Avaliku Interneti Punkti (AIP) kliendil on keelatud teha muudatusi arvuti seadistuses, installeerida programme või salvestada andmeid arvuti kõvakettale. Arvutites on operatsioonisõsteem Windows 7, on võimalik kasutada järgnevat tarkvara: LibreOffice 6,0 (Writer, Calc, Draw, Impress, Math,).

**WiFi**

WiFi võrgu kasutamine on kõigile lugejatele tasuta ning ühenduse aeg ei ole piiratud. Kuna tegemist on avaliku võrguga, kuhu saavad ühenduda kõik soovijad, ei taga raamatukogu võrgu turvalisust, kuid meil on ülikiire internet kuni 100Mbps ühendus üles ja alla.

**E-teenused**

**Elektronkataloog RIKS**

Raamatukogus on kasutusel elektronkataloog RIKS. Selleks, et sisse logida e-kataloogi RIKSWEB, tuleb pöörduda esmase salasõna saamiseks raamatukoguhoidja poole. Salasõnaga saab kasutada oma lugejakontot (pikendamine, reserveerimine, laenutusajaloo vaatamine).

**Pikendamine ja reserveerimine RIKSWEBis.**

RIKSWEBi kaudu saab pikendada teavikuid 3 korda järjest ja 3 päeva enne tähtaja saabumist. Kui teaviku tagastustähtaeg on möödunud, siis ei ole RIKSWEBi kaudu võimalik tähtaega pikendada. Pikendamiseks tuleb klõpsata teaviku andmete ees olevale + märgile.
RIKSWEBi kaudu saab reserveerida kuni 3 teavikut korraga.
Otsingut saab andmebaasis sooritada ka ilma sisse logimata.

**E-ajakirjanduse lugemine**

Raamatukogus on ligipääs järgmistele paberkujul ilmuvatele ja raamatukokku tellitud ajalehtede

veebiversioonidele: Maaleht, Postimees (2019). Nende lugemiseks pöörduda raamatukoguhoidja poole.

**Erivajadusega lugeja teenindamine**

**Koduteenindus**

Kodus teenindamise teenust pakutakse raamatukogu teeninduspiirkonna elanikele, kelle tervislik seisund ei võimalda raamatukogu külastada. Raamatukoguhoidja toob teavikud üks kord kuus (vastavalt kokkuleppele) ja viib hiljem raamatukokku tagasi. Teenus on tasuta. Pakutakse ka muid teenuseid (päringutele vastamine, individuaalkoolitus jms). Teavikuid on võimalik otsida ka ise E-kataloogist RIKSWB või küsida raamatukogust. Koduteenindusega liitumiseks tuleb helistada raamatukogu telefonile 77 26 346 või saata e-kiri aadressile: mustvee.raamatukogu@mustvee.eu

**Ratastoolis lugeja teenindamine raamatukogus.**

Ratastoolis lugejal on võimalik pääseda raamatukokku invalifti kasutades. Inva-WC asub kultuurikeskuse esimesel korrusel.

**Tagastuskast**

Kui raamatukogu on suletud, saab laenutatud väljaandeid tagastada raamatukogu välisukse juures olevasse tagastuskasti. Tagastuskast tühjendatakse ja tagastus vormistatakse andmebaasis iga tööpäeva hommikul. Kui lugejal jääb osa raamatuid tagastamata, siis nende tagastustähtaeg automaatselt ei pikene.

**Laenutusjärjekorda panemine**

Lugejal on võimalik panna end raamatukogus laenutatavate teavikute (välja arvatud perioodika) ootejärjekorda. Korraga on võimalik ennast järjekorda panna 5 teavikule. Teavikuid hoitakse 7 tööpäeva. Kui lugeja selle aja jooksul teavikutele järgi ei tule, järjekord tühistatakse. Järjekorda on võimalik panna raamatukogus kohapeal, telefoni 77 26 346 teel, Mustvee Raamatukogu facebooki sõnumite kaudu või e-kirja teel: mustvee.raamatukogu@mustvee.eu ja RIKSWEBi kaudu.

**Infoteenindus**

Infopäringuid saab esitada raamatukogu telefoni 77 26 346 teel, kohapeal, Mustvee Raamatukogu facebooki sõnumite kaudu või e-kirja teel: mustvee.raamatukogu@mustvee.eu
Päringutele vastatakse 24 tunni jooksul, mahukamatele 3 tööpäeva jooksul.
Lugejaid nõustatakse: teemaotsingul, faktide ja andmete täpsustamisel, andmebaaside kasutamisel, teavikute leidumuse kohta raamatukogus.

**RVL teenus lugejatele**

Raamatukogu kogudes puuduvad raamatud tellitakse lugeja soovil teistest raamatukogudest.
Tellimust saab esitada raamatukogus kohapeal, Mustvee Raamatukogu facebooki sõnumitesse, telefonile 77 26 346 või e-aadressile: mustvee.raamatukogu@mustvee.eu
Tagastamistähtaja ja kasutamiskorra määrab saatja-raamatukogu.
Kui teavik tellitakse posti teel väljapoolt Jõgeva maakonda, tuleb postikulu tasuda teaviku tellijal teaviku saabumisel raamatukogus sularahas.

**Kasutajakoolituste korraldamine**

Raamatukogu pakub raamatukogu kasutajatele, algkooli, põhikooli, gümnaasiumi ning lasteaia rühmadele raamatukogus koolitusi ja raamatukogutunde. Koolitused on tasuta ning vastavalt soovile, kas individuaal- või rühmakoolitused. Rühmakoolituste kestus on 45 minutit. Rühmakoolitustele tuleb eelnevalt aeg kokku leppida kohapeal, Mustvee Raamatukogu facebooki sõnumitesse, telefonile 77 26 346 või e-aadressile: mustvee.raamatukogu@mustvee.eu.

Kasutajakoolitusel tutvustatakse lugejatele raamatukogu, raamatukogu kasutamise eeskirja ja teenuseid, samuti RIKSWEBi kasutusvõimalusi (otsinguvõimalused, reserveerimine, tagastustähtaja pikendamine jne), aga ka e-kataloogi ESTER, artiklite bibliograafilist andmebaasi ISE, andmebaasi DIGAR. Lisaks pakub raamatukogu järgmisi koolitusi: arvuti algõpe, e-raamatukogude tutvustus, e-teenused, ID-kaardi kasutamine, kirjanduse tutvustamine.

**Meeldetuletuste saatmine võlgnevuste, laenutustähtaja aegumise ja reserveeringute kohta**

Raamatute õigeaegse tagastamise eest vastutab lugeja, kellele antakse laenutustähtajaga laenutustšekk. Raamatukogu saadab meeldetuletusi laenutustähtaja saabumise, aegumise, võlgnevuste, aga samuti ka reserveeringute kohta lugeja poolt antud tema e-posti aadressile.

**Laenutustähtaja pikendamine**

Laenutustähtaega saab pikendada kuni kolm korda juhul, kui raamatule ei ole tekkinud järjekorda.
Pikendamiseks kasutage RIKWEBi, helistage raamatukogu telefonile 77 26 346, saatke sõnum Mustvee Raamatukogu facebooki või saatke e-kiri aadressile: mustvee.raamatukogu@mustvee.eu.

**Paljundamine**

Raamatukogus on kasutuses koopiamasin Sharp MX-2310U. Paljundada on võimalik raamatukoguhoidja vahendusel. Saab teha mustvalgeid ja värvikoopiaid. Teenus on tasuline: tekstimaterjal A4 ühepoolne leht 10 senti

tekstimaterjal A4 kahepoolne leht 15 senti

tekstimaterjal A4 tekst ja pilt mustvalge ühe poolne leht 40 senti

tekstimaterjal A4 tekst ja pilt värviline ühe poolne leht 80 senti

plakat A4 mustvalge 1 euro

plakat A4 värvitrükk 3 eurot

plakat A3 mustvalge 3 eurot

plakat A3 värvitrükk 5 eurot.Koopiate valmistamine toimub vastavalt „Autoriõiguste seadusele“. Raamatukogu ei tee koopiaid nootidest. Raamatukogul on õigus keelduda koopia valmistamisest juhul, kui kopeerimine võib kahjustada teavikut.

**Skaneerimine, salvestamine ja e-postiga saatmine**

Raamatukogus on kasutuses skanner Sharp MX-2310U. Skaneerimisteenust on võimalik kasutada raamatukoguhoidja abil. Teenus on tasuline: ühepoolne leht või foto formaadis A4 maksab 50 senti.

**Printimine**

Raamatukogus on kasutuses printer Sharp MX-2310U. Printimisteenust on võimalik kasutada raamatukoguhoidja vahendusel. Saab teha mustvalgeid ja värvilisi väljatrükke. Teenus on tasuline:

tekstimaterjal A4 ühepoolne leht 10 senti

tekstimaterjal A4 kahepoolne leht 15 senti

pilt mustvalge ühe poolne leht 40 senti

pilt värviline ühe poolne leht 80 senti

plakat A4 mustvalge 1 euro

plakat A4 värvitrükk 3 eurot

plakat A3 mustvalge 3eurot

Plakat A3 värvitrükk 5eurot.

**Fotode suurendamine ja vähendamine**

Raamatukoguhoidja vahendusel on võimalik lasta oma fotosid suurendada ja vähendada. Väljatrüki korral hind vastavalt hinnakirjale.

**Nutiseadmete laadimine**

Raamatukogus saab laadida nutiseadmeid oma laadijatega või sobivuse korral laenutada (Samsung, Nokia) laadijat raamatukogult.

**Arvutite töökohad**

Lugemissaalis saab töötada oma arvutit kasutades.

**Lauamängude kohalkasutamine**

Lauamänge saab laenutada mängimiseks kohapeal. Raamatukogus on järgmised lauamängud: Alias (vene ja inglise keeles), Reis ümber maailma, Tsirkus, Veeohutuse lauamäng(vene keeles), Memory, Monza, Kabe, Male, pusled 260 ja 400 tükiga, Jõgevamaa mälumäng, Peipsi mälukas, Eesti mälumäng Juunior, õppemäng „Must kärbseseen”, Doomino.

**Giiditeenus. Turismiinfopunkt**

Raamatukogus asub turismiinfopunkt. Raamatukoguhoidjad jagavad turismiinfot ja voldikuid Mustvee ja Jõgevamaa vaatamisväärsuste, ööbimis- ja söögikohtade kohta. Kasutada saab audiogiide Mustvee linna piirides. Raamatukoguhoidja poolt osutatakse eelneval kokkuleppel giiditeenust Kaalumuuseumis.

**Maakonna ajalehe Vooremaa kuulutuste vastuvõtmine ja edastamine**

Raamatukogu võtab vastu ja edastab kuulutusi maakonna ajalehte Vooremaa.

**Lugemisabivahendite kasutamine**

Raamatukogus on soovijail võimalik kohapeal kasutada lugemiseks lugemisluupi. Kasutada saab ka lugemisprille (+1, +2).

**Veekeetja ja samovari kasutamine**

Raamatukogus on soovijail võimalik veekeetjat või samovari kasutades teha endale tassike teed.

**Spordivahendite kasutamine**

Spordivahendite laenutamiseks ja kasutamiseks peab olema Mustvee Raamatukogu lugeja. Nende laenutamine ja kasutamine on tasuta.

**Spordivahendite laenutamine**

Käimiskepid 1 paar, kõrgusega 110 cm, laenutada saab üheks päevaks korraga.

**Spordivahendite kasutamine kohapeal**

Kohapeal raamatukogu lugemissaalis on kasutada kolm velotrenažööri: kõnnitrenažöör, trenažöörjalgratas ning stepper-kettler-elliptiline-trenažöör.

Lisaboonusena saab sportides nautida vaadet Peipsi järvele.

**Teenused lastele**

Raamatukogu lastealal saavad lapsed õppida, pikutada kotttoolis, mängida arvuti- või lauamänge, joonistada, ehitada klotsidega, kasutada trenažööre.

Raamatukogus on lubatud enne muusikakooli, kunstikooli, trenni või bussi peale minekut süüa enda poolt kaasa võetud kerget einet.

**Muinasjutupark koos mänguväljakuga linna elanikele ja külalistele**

Mänguväljakul on kaks kiike, üks suurematele ja teine väiksematele lastele, vahvast piraadilaevast on võimalik liugu lasta. Mänguväljakul asub laud, kus saab pidada piknikku. Muinasjutupargist võib leida tuttavaid raamatutegelasi.